ཧ་ཧ་ཧ།
མཚོ་སྐྱེས་རྡོ་རྗེ།
ད་ལོའི་དཔྱིད་དུས་ཀྱི་ཉིན་ཞིག་གི་ཞོགས་པའི་དུས་ཚོད་དྲུག་
དང་ཕྱེད་ཀ་ལ། ང་དོན་དག་ཕྲན་བུ་ཞིག་གི་སླད་དུ་རྫོང་རླངས་འཁོར་
ས་ཚིགས་བརྒྱུད་ནས་འགྲོ་སྐབས། རྣ་ལམ་ལ། “ ཧྲུའུ་ཅི་བསོད་
ནམས། ཁྱོད་བདེ་མོ་”ཟེར་བའི་སྐད་སྒྲ་ཞིག་གྲགས་བྱུང་བས།
མིག་གཉིས་ཀྱང་དབང་མེད་དུ་ཕྱོགས་དེར་དྲངས་སོང་། དེ་ནི་ཕོ་ལོ་ཉི་
ཤུ་ཡས་མས་ཀྱི་ཕོ་གཞོན་ཞིག་རེད། ཁོ་མདུན་ཕྱོགས་ལ་གོམ་པ་འགའ་
ངའི་
ལ་ལྟ་
སྤོས་ཤིང་ལག་གི་འགྱིག་ཀོ་ནག་པོའི་འཛིན་ཁུག་དེ་ཐང་ལ་བཞག་ནས་
ལོ་ན་ཅུང་མཐོ་བའི་མི་ཞིག་ལ་ལག་འཇུ་བྱས་སོང་། མི་དེས་ཀྱང་གཞོན་
ནུའི་བྲང་ངོས་ སུ་བཏགས་ པའི་སློབ་གྲྭའི་རྟགས་མ་དཀར་པོ་ལ་
བཞིན། “བདེ་མོ། བདེ་མོ། ཁྱོད་བདེ་མོ། ཁྱོད་འདི་འདྲའི་སྔ་མོ་
ཞིག་ནས་གང་ལ་འགྲོ་གྲབས་ཡིན་”ཞེས་དྲིས། གཞོན་ནུ་དེས་གདོང་
ལ་འཛུམ་མདངས་དང་བཅས། “དགུན་གནང་ལོངས་སོང་བས། ད་
ཕྱིར་སློབ་གྲྭར་འགྲོ་རྒྱུ་ཡིན་”ཞེས་ལན་བཏབ་པར། ལོ་ན་མཐོ་བའི་མི་
དེས་ངོ་མཚར་བའི་ཚུལ་གྱིས། “ཅི་ཞིག་གི་སློབ་གྲྭ། ཁྱོད་ན་ནིང་ནས་
83

སྐོམ་སེལ་བདུད་རྩིའི་ཆུ་རྒྱུན། (༦)
ངེད་ཚང་གི་བུ་དང་མཉམ་དུ་མཐར་ཕྱིན་པ་མིན་ནམ་"ཞེས་སྨྲས་པ་ན།
གཞོན་ནུ་དེའི་གདོང་ལ་སྤོབས་པའི་ཉམས་འགྱུར་ཞིག་མངོན་གྱིན།
“ངས་མཚོ་སྔོན་མི་རིགས་སློབ་གྲྭ་ཆེན་མོར་རྒྱུགས་འཕྲོད་པ་ཁྱེད་ཀྱིས་
མ་གོའམ་” ཞེས་ཟེར་བ་ན། ལོ་ན་མཐོ་བའི་མི་དེས་མགོ་ཕར་གཡུག་
ཚུར་གཡུག་བྱེད་བཞིན་“ ངས་མ་གོ ཨ་མཚར་པོ། དེང་སང་གི་ལོ་
ཉུང་ལ་ལ་རྒྱ་ནང་ནས་ཕོ་བ་ལྟོགས་སུ་འཇུག་རྒྱུ་ལ་འདི་འདྲ་ཞིག་འཕྲེང་
བ་དེ་ཅི་ཞིག་གི་ལས་ཡིན་ནམ། ད་རང་ཡུལ་ནས་སྐྱིད་པོ་བྱས་ནས་བྱ་
བ་བསྒྲུབས་ན་མི་ལེགས་སམ། ངེད་ཚང་གི་བུ་དང་ཁྱོད་གཉིས་ཟླ་
ཕོགས་མཐོ་དམན་གཅིག་ཡིན་སྟབས་སྒོར་མོ་ཡང་མི་ཉུང་། ག་རེ
..ད། བརྒྱ་དང་ལྔ་བཅུ…...དྲུག་ཅུ……… " ཞེས་པ་ན་གཞོན་
ནུ་དེས་ཧ་ཧ་ཞེས་དགོད་སྒྲ་རྣ་ལ་གཟན་པ་ཞིག་ཕྱུང་བ་དེ་ནི་རྨོངས་
གཉིད་ལས་སད་པའི་དགོད་སྒྲ་ཞིག་སྟེ། ཅི་ཡིན་འདི་ཡིན་མེད་པར་མི་
ཚེ་སྟོང་ཟད་དུ་གཏོང་བའི་ཟོག་པོ་རྣམས་ལ་ཉེན་བརྡ་གཏོང་བའི་
དགོད་སྒྲ་ཞིག་ཡིན་པར་སྙམ་མོ། །
1)རྣ་ལ་གཟན་པ་ནི་རྣ་བར་གནོད་པའི་དོན།
? ཟོག་པོ་ནི་བཅོས་མའམ་རྫུན་མའི་དོན།
84